HMS Royal Oak (08)

HMS Royal Oak merupakan salah satu dari lima buah kapal tempur kelas-Revenge yang dibina untuk Royal Navy semasa Perang Dunia I. Siap pada tahun 1916, kapal ini buat pertama kalinya berperang dalam Pertempuran Jutland sebagai sebahagian daripada Armada Besar. Pada masa aman, ia berkhidmat dalam Armada Atlantik, Armada Utama dan Armada Mediterranean, lebih dari sekali diserang secara tidak sengaja. Royal Oak menarik perhatian seluruh dunia pada tahun 1928 apabila pegawai kanannya secara kontroversi dihadap ke mahkamah tentera, satu peristiwa yang amat memalukan bagi sebuah tentera laut terbesar dunia. Penyelenggaraan untuk memodenkan Royal Oak sepanjang 25-tahun kerjayanya tidak dapat memperbaiki tahap kelajuan asasnya dan menjelang Perang Dunia Kedua, ia tidak lagi sesuai untuk tugasan barisan depan.

Pada 14 Oktober 1939, Royal Oak sedang berlabuh di Scapa Flow, Orkney, Scotland, apabila ia telah ditorpedo oleh kapal selam Jerman U-47. Dari jumlah 1,234 anak kapal Royal Oak, 835 telah terkorban pada malam itu atau mati kemudian akibat kecederaan mereka. Kehilangan kapal yang ketinggalan zaman—yang pertama dari lima kapal tempur Royal Navy dan kruiser tempur yang tenggelam dalam Perang Dunia Kedua—tidak banyak mempengaruhi jumlah bilangan superioriti yang dinikmati oleh tentera laut British dan Sekutunya, namun ia memberi kesan yang besar ke atas moral perang. Serangan itu menjadikan komander U-boat, Günther Prien sebagai wira perang dan selebriti segera serta merupakan pegawai kapal selam Jerman pertama yang dikurniakan pingat Knight Cross of the Iron Cross. Sebelum tenggelamnya Royal Oak, pihak Royal Navy telah menganggap pangkalan laut di Scapa Flow adalah kebal dari serangan kapal selam, tetapi serbuan U-47 menunjukkan bahawa tentera laut Jerman mampu berperang di perairan British sendiri. Kejutan itu mengakibatkan perubahan yang cepat terhadap keselamatan kawasan dermaga dan pembinaan Benteng Churchill disekitar Scapa Flow.

Bangkai kapal Royal Oak, ditetapkan sebagai kubur perang, berada dalam keadaan terbalik pada kedalaman  air dengan badannya  di bawah permukaan. Dalam upacara tahunan bagi menandakan kehilangan kapal itu, penyelam Royal Navy meletakkan Panji Putih pada buritannya dibawah laut. Penyelam haram dilarang daripada menghampiri bangkai kapal dibawah Akta Perlindungan Tinggalan Ketenteraan 1986.

 Lihat juga 

 Senarai kapal yang karam oleh kapal selam dengan jumlah kematian
  – kapal tempur lain yang tenggelam di pelabuhan oleh serangan mengejut dan sekarang kubur perang
 Dram Drake— gendang kemenangan misteri yang meletus di HMS Royal Oak ketika Tentera Laut Imperial Jerman menyerah di Scapa Flow pada tahun 1918 dikaitkan dengan hantu Sir Francis Drake

 Nota 

 Nota kaki 

Rujukan


























Bacaan lanjut





 Pautan luar 

 hmsroyaloak.co.uk Website dedicated to the ship and its crew
 Royal Oak details and hydrographic report (in French, German and Dutch)
 Maritimequest photo gallery
 HMS Royal Oak at naval-history.net


 Animation of wreck
 Part transcript of ADM 199/158 Board of Enquiry in National Archives
 IWM interview with survivor Howard Instance
 IWM interview with survivor John Hall
 IWM interview with survivor Herbert Pocock
 Battle of Jutland Crew Lists Project: HMS Royal Oak crew list

Category:Kapal tempur
Category:Perang Dunia Kedua
Category:Pembinaan 1914
Category:United Kingdom
Category:Tentera British
Category:Perang Dunia Pertama
Category:Kapal perang British
Category:Tenggelam 1939